- Гэта меркаваць нашым слухачам, але мы стараемся. І я думаю, што ў нас атрымліваецца, таму што няма такога спектра жыцця нашай краіны, пра які б мы не расказвалі. А калі знаёмішся з гэтым сам (калегі гэта пацвердзяць), то яшчэ больш пачынаеш разумець, як мы часам недаацэньваем і не ацэньваем тое, што ў нас ёсць добрае, тое, што ў нас ёсць цікавае. Таму што калі глядзець на тое, што адбываецца вакол, з пункту гледжання таго, што я хацеў бы расказаць пра нашу краіну замежнаму слухачу, то бачыш, што некаторыя нават не заўважаюць, якія ў нас прыгожыя дзяўчаты, якія ў нас цікавыя людзі, колькі ў нас адукаваных цікавых людзей, якая ў нас літаратура, якое ў нас мастацтва, колькі беларусы далі свету выдатных людзей. Тадэвуш Касцюшка, Марк Шагал, Адам Міцкевіч. Мы рабілі перадачу "Мастакі парыжскай школы" - колькі там выхадцаў з Беларусі, сусветна вядомых мастакоў! Таму многа новага, цікавага мы даведваемся самі і стараемся перадаць нашым слухачам.